ПРОТОКОЛ №44
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 09.10.2017 г. 

ПРИСЪСТВАТ: Бонка Дечева, Мариана Костова, Любка Андонова, Анелия Маркова, Вяра Камбурова, Виолета Главинова, Бонка Янкова, Иван Стойчев, Олга Керелска, Драгомир Кояджиков, Иванка Шкодрова, Вероника Имова, Деспина Георгиева, Атанаска Дишева, Красимир Шекерджиев. 

Отсъства: Александър Еленков.

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане:  Р-12, Р-13, С-26. 

РАЗНИ

Р-1. ОТНОСНО: Становище от съдии в Софийски районен съд във връзка с решение на КАК-СК по протокол 35/01.08.2017 г. относно възможност за откриване на процедура за преназначаване на магистрати по реда на                чл. 194, ал. 1 от ЗСВ в окръжните съдилища. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Отлага разглеждането на т. Р-1 от дневния ред за следващо заседание на Комисията по атестирането и конкурсите към Съдийската колегия. 

1.2. Да се изиска повторно информация от и. ф. административния ръководител – председател на Софийски градски съд за необходимия брой длъжности „съдия“ за преназначаване по реда на чл. 194, ал. 1 от ЗСВ и тяхното разпределение по колегии – гражданска и търговска. 

Р-2. ОТНОСНО: Извлечение от протокол №26/19.09.2017 г. на Комисия Съдебна карта и натовареност и съдебна статистика във връзка с писмо от председателя на Районен съд – Бургас относно увеличаване на щатната численост на съда с приложение на чл. 194 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. Приема за сведение извлечение от решение на Комисия „Съдебна карта, натовареност и съдебна статистика“ по протокол № 26/19.09.2017 г. във връзка с писмо от председателя на Районен съд – Бургас.

2.2. ПРЕДЛАГА НА СЪДИЙСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ искането на административния ръководител – председател на Районен съд – Бургас за увеличаване на щатната численост на съда с 1 (една) длъжност за „съдия“ по реда на чл. 194, ал. 1 от ЗСВ.

Мотиви: С решение по пр. №39/04.10.2017 г. Съдийската колегия на ВСС преназначи на основание чл. 194, ал. 1 от ЗСВ 6 магистрати от ниско натоварени районни съдилища в Софийски районен съд – гражданско отделение, с което приключи откритата за цялата страна процедура за оптимизиране на щатната численост чрез института на чл. 194 от ЗСВ в районните съдилища. При обсъждане на възможностите за откриването на процедурата в Комисията по атестирането и конкурсите, въз основа на приетия от Съдийската колегия на ВСС Анализ на натовареността на съдилищата за 2016 г., е изследвана необходимостта за преместване на магистрати от всички районни съдилища с щатна численост над трима магистрати и с натовареност под средната за страната, като преместването да бъде само за най-високо натоварения районен съд в страната. Процедурата е открита от Съдийската колегия, като са разгледани и анализирани всички получени заявления от магистрати за участие и след преценка на данните за натовареността по предложение на Комисията, Пленумът на ВСС с решение по пр. 29/28.09.2017 г. извършва оптимизиране на щатната численост, като съкращава 6 длъжности от ниско натоварени районни съдилища и разкрива същите в СРС – гражданско отделение. В така приключилата процедура по реда на чл. 194, ал. 1 от ЗСВ Районен съд – Бургас не е предвиден като орган на съдебната власт, към който да бъде извършвано преместване на съдии от други районни съдилища.
Към настоящия момент статистическите данни за натовареността на РС – Бургас не обосновават необходимост за увеличаване щатната численост на съда и за откриване по изключение на процедура по реда на чл. 194, ал. 1 от ЗСВ към този орган на съдебната власт. Видно от актуалните данни за кадровото състояние на съда, който е с утвърдената щатна численост от 33 магистрати, в т.ч. 1 административен ръководител и двама негови заместници, са налице 3 свободни длъжности  „съдия“. Според обобщените данни за първото полугодие на 2017 г. магистратите в органа са с натовареност по щат под средната за страната с 48,19 броя дела за разглеждане месечно от 1 (един) съдия при средна за страната 51,45 броя и с 40,88 броя свършени дела месечно от 1 (един) съдия при средна за страната 38,18 броя. Разкриването на 1 длъжност съдия ще понижи още повече показателите на натовареността на Районен съд – Бургас. Въпреки обстоятелството, че действителната натовареност на магистратите е по-висока поради наличието на незаети длъжности „съдия“ в съда, заемането им чрез конкурси ще доведе до попълване на щатния състав, който Комисията приема за оптимален и счита че липсва основание за неговото увеличаване.

2.3. Внася предложението по т. Р-2.2. в заседание на Съдийската колегия на Висшия съдебен съвет, насрочено на 17.10.2017 г., за разглеждане и произнасяне.

Р-3. ОТНОСНО: Проект на становище на КАК-СК, по чл. 169, ал. 1 от ЗСВ, във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на Сунай Юсеин Осман - административен ръководител - председател на Районен съд - Ардино, във връзка с открита процедура за избор на административен ръководител - председател на Районен съд - Златоград, който ще се проведе на 17.10.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1.	ОТМЕНЯ решението на Комисията по атестирането и конкурсите към Съдийската колегия на ВСС по пр. №37/11.09.2017 г., т. Р-1 в частта за допускане на Сунай Юсеин Осман – административен  ръководител - председател на Районен съд - Ардино до участие в процедура за избор за заемане на длъжността „административeн ръководител - председател" на Районен съд – Златоград.

3.2.	НЕ ДОПУСКА, на основание чл. 129, ал. 6 от КРБ, Сунай Юсеин Осман – административен  ръководител - председател на Районен съд - Ардино до участие в процедура за избор за заемане на длъжността „административeн ръководител - председател" на Районен съд – Златоград, обявена с решение на Съдийската колегия на ВСС по пр. №26/20.06.2017 г. (обн. в ДВ, бр. 52/30.06.2017 г.)

Мотиви: След като се запозна подробно с данните, съдържащи се в изготвения проект на становище по чл. 169, ал. 1 от ЗСВ, във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на Сунай Юсеин Осман - административен ръководител - председател на Районен съд - Ардино, Комисията констатира че кандидатът в процедурата не отговаря на изискванията на чл. 129, ал. 6 от Конституцията на РБългария, съгласно която административните ръководители се назначават на длъжност за срок от пет години с право на повторно избиране.  Нормата не се отнася само за един орган на съдебната власт, а за целия професионален стаж. Целта на разпоредбата е да не се  откъсват административните ръководители от пряката работа като магистрати и да не се създава съдебна номенклатура. Съдия Сунай Осман е назначен за втори пореден мандат административен ръководител – председател на Районен съд – Ардино с решение по пр. №3/22.01.2015 г. на ВСС. Откъдето следва, че назначаването му за административен ръководител – председател на Районен съд – Златоград би се явил трети пореден мандат за него, което с оглед конституционната норма е недопустимо.

3.3.	ОБЯВЯВА, на основание чл. 194а, ал. 4 от Закона за съдебната власт, списъкът с недопуснатия за участие в избора кандидат по т. 3.2 на страницата на ВСС в Интернет.

3.4.	Да се уведоми Сунай Юсеин Осман – административен  ръководител - председател на РС Ардино за решението на комисията по т. Р-3. 

Р-4. ОТНОСНО: Искане от административния ръководител - председател на Районен съд - Сливен за увеличаване на щатната численост на съда с 1 (една) длъжност „съдия“.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4. Отлага разглеждането на т. Р-4 от настоящия дневен ред за заседанието на Комисията по атестирането и конкурсите, насрочено на 23.10.2017 г. 

Р-5. ОТНОСНО: Назначаване на младши съдии, по обявения конкурс с решение на Висшия съдебен съвет по протокол 05/30.01.2014 г., на длъжност „съдия“ в районните съдилища, след изтичане на срока по чл. 240 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Десислава Георгиева Иванова – Тошева - младши съдия в Софийски градски съд, на длъжност „съдия“ в Софийски районен съд, с ранг „съдия в ОС“, с месечно трудово възнаграждение съгласно Таблица 1 на ВСС, считано от датата на встъпване в длъжност.

5.2. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Мария Тодорова Долапчийска - младши съдия в Софийски градски съд, на длъжност „съдия“ в Софийски районен съд, с ранг „съдия в ОС“, с месечно трудово възнаграждение съгласно Таблица 1 на ВСС, считано от датата на встъпване в длъжност.

5.3. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Станислав Бориславов Седефчев - младши съдия в Софийски градски съд, на длъжност „съдия“ в Софийски районен съд, с ранг „съдия в ОС“, с месечно трудово възнаграждение съгласно Таблица 1 на ВСС, считано от датата на встъпване в длъжност.

Мотиви: В Софийски градски съд младшите съдии с удължен срок по чл. 240, ал. 2 от ЗСВ – Десислава Георгиева Иванова – Тошева, Мария Тодорова Долапчийска и Станислав Бориславов Седефчев са подали молби за назначаване на длъжност „съдия“ в Софийски районен съд. Съобразно първия законов критерий и по реда на т. 1 от решение на Съдийската колегия по протокол №27/06.12.2016 г., за подбор на младшите съдии, Комисията обсъди възможностите за устройване на младшите съдии с удължен срок на свободни длъжности на първо място в съдебния район на Софийски градски съд. След като разгледа кадровото състояние Комисията констатира, че са налице 9 свободни длъжности „съдия“ в Софийски районен съд. Тези длъжности могат да послужат за обезпечаване оставането на младшите магистрати в съдебния район на Софийски градски съд, като бъдат назначени във високо натоварен орган на съдебната власт, какъвто е Софийски районен съд.

5.4. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Константин Александров Кунчев - младши съдия в Окръжен съд - Видин, на длъжност „съдия“ в Софийски районен съд, с ранг „съдия в ОС“, с месечно трудово възнаграждение съгласно Таблица 1 на ВСС, считано от датата на встъпване в длъжност.

Мотиви: В Окръжен съд – Видин младшият магистрат с удължен срок – Константин Александров Кунчев, командирован в Софийски градски съд, е подал молба за назначаване на длъжност „съдия“ в Софийски районен съд. Съобразно първия законов критерий и по реда на т. 1 от решение на Съдийската колегия по протокол №27/06.12.2016 г., Комисията обсъди възможностите за устройване на младшия съдия с удължен срок на първо място на свободни длъжности в съдебния район на Окръжен съд – Видин. След като разгледа кадровото състояние Комисията констатира, че не е налице свободна длъжност „съдия“ в районните съдилища, която да послужи за обезпечаване оставането на младшия магистрат в съдебния район на окръжния съд, където е назначен. Поради това и по реда на т. 2 от решението на Съдийската колегия, Комисията пристъпи към изследване на възможностите за устройване на младшия съдия на свободна длъжност в районен съд, който да е в Апелативния  район на Окръжен съд – Видин. Видно от актуалното кадрово състояние на районните съдилища в Апелативен район – София, налице са свободни длъжности в Софийски районен съд, поради което и с оглед желанието на младшия магистрат, той може да бъде назначен в този орган на съдебната власт.

5.5. Отлага вземането на решение за назначаване на Калина Христова Христова – младши съдия в Окръжен съд – Враца на длъжност „съдия“ в районен съд.

5.5.1. Дава възможност на административния ръководител – председател на Окръжен съд – Враца да изрази обосновано становище по отношение на коя от свободните длъжности „съдия“ в Районен съд – Козлодуй, Районен съд - Оряхово и Районен съд -  Бяла Слатина да бъде назначена Калина Христова Христова – младши съдия в Окръжен съд – Враца.

5.5.2. Дава възможност на Калина Христова Христова – младши съдия в Окръжен съд – Враца, да заяви на коя от свободните длъжности «съдия» в Районен съд – Козлодуй, Районен съд - Оряхово и Районен съд -  Бяла Слатина, желае да бъде назначена.

5.6. Предлага на Съдийската колегия на ВСС да остави без уважение молбата на Нина Методиева Коритарова – младши съдия в Окръжен съд – Сливен за назначаване на длъжност „съдия“ в Районен съд – Бургас.

5.6.1. Дава възможност на Нина Методиева Коритарова – младши съдия в Окръжен съд – Сливен да заяви на коя от свободните длъжности «съдия» в Районен съд – Сливен и Районен съд -  Нова Загора желае да бъде назначена.

5.7. Отлага вземането на решение за назначаване на Сава Милков Шишенков – младши съдия в Окръжен съд – Сливен на длъжност „съдия“ в районен съд.

5.7.1. Дава възможност на Сава Милков Шишенков – младши съдия в Окръжен съд – Сливен да заяви на коя от свободните длъжности в Районен съд – Сливен и Районен съд -  Нова Загора желае да бъде назначен.

Мотиви: Комисията по атестирането и конкурсите с оглед първия законов критерий и съгласно т. 1 от решение на Съдийската колегия по пр. № 27/06.12.2016 г. счита, че на първо място следва да се потърсят възможности за устройване на младшите съдии с изтичащ срок в съдебния район на Окръжен съд – Сливен и едва след това, в случай че няма свободни длъжности, да се пристъпи към изследване на възможностите за назначаване в районен съд в Апелативен район – Бургас. След като разгледа актуалното кадрово състояние на районните съдилища в съдебния район на Окръжен съд – Сливен, Комисията констатира, че са налице свободни длъжности „съдия“ в Районен съд – Сливен и Районен съд – Нова Загора. Поради което е необходимо да се изиска мотивирано становище от административния ръководител – председател на ОС – Враца, както и да бъдат попитани младшите магистрати от ОС – Сливен на коя от свободните длъжности желаят да бъдат назначени. След получаване на молбите им, Комисията ще прецени кой от младшите съдии на коя от двете свободни длъжности може да бъде устроен.

5.8. Предлага на Съдийската колегия на ВСС да остави без уважение молбата на Катя Николова Велисеева – младши съдия в Окръжен съд – Велико Търново за назначаване на длъжност „съдия“ в Софийски районен съд.

5.8.1. Дава възможност на Катя Николова Велисеева – младши съдия в Окръжен съд – Велико Търново да заяви на коя от свободните длъжности «съдия» в Районен съд – Свищов и Районен съд -  Червен бряг желае да бъде назначена.

5.9. Предлага на Съдийската колегия на Висшия съдебен съвет да остави без уважение молбата на Мария Станчева Костова за назначаване на длъжност „съдия“ в Софийски районен съд.

5.9.1. Дава възможност на Мария Станчева Костова – младши съдия в Окръжен съд – Велико Търново, да заяви на коя от свободните длъжности в Районен съд – Свищов и Районен съд -  Червен бряг желае да бъде назначена.

Мотиви: Комисията по атестирането и конкурсите с оглед първия законов критерий и по реда на т. 1 от решение на Съдийската колегия по пр. №27/06.12.2016 г. на първо място изследва възможността за устройване на младшите съдии с изтичащ срок в съдебния район на Окръжен съд – Велико Търново, където констатира, че е налице само една свободна длъжност „съдия“ в Районен съд – Свищов.  Ето защо и по реда на т. 2 от принципното решение на Колегията Комисията разгледа актуалното кадрово състояние на районните съдилища в Апелативен район – Велико Търново, като констатира, че е налице още една свободна длъжност „съдия“ в Районен съд – Червен бряг. Поради което е необходимо младшите магистрати от ОС – Велико Търново да бъдат попитани на коя от свободните длъжности желаят да бъдат назначени. След получаване на молбите им, Комисията ще прецени кой от младшите съдии на коя от двете свободни длъжности може да бъде устроен.

Р-6. ОТНОСНО: Обсъждане на реда на докладване на постъпили жалби по кадрови въпроси.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6. Продължава досегашната практика експертите от дирекция „Правна“ да докладват в заседанията на Комисията по атестирането и конкурсите всички постъпили жалби срещу проведени конкурси в органите на съдебната власт и изборите за административни ръководители, движенията по делата и постановените съдебни актове по тях. 

Р-7. ОТНОСНО: Жалба от Виктор Динев Атанасов - и.ф. административен ръководител - председател на Административен съд - Кърджали против решения на Пленума на Висшия съдебен съвет по т. 47.1 и по т. 47.2 от протокол №28/21.09.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7. Приема за сведение жалбата от Виктор Динев Атанасов - и.ф. административен ръководител - председател на Административен съд - Кърджали против решения на Пленума на Висшия съдебен съвет по т. 47.1 и по т. 47.2 от протокол №28/21.09.2017 г.. 

Р-8. ОТНОСНО: Жалба от Виктор Динев Атанасов - и.ф. административен ръководител - председател на Административен съд - Кърджали против решение на Съдийската колегия на Висшия съдебен съвет по протокол №37/26.09.2017 г., с което, на основание чл. 194, ал. 1 от ЗСВ във връзка с открити процедури на Колегията по протокол №30/19.07.2017 г. и протокол №33/01.08.2017 г., Пенка Колева Костова - съдия в Административен съд - Кърджали е преназначена на длъжност „съдия“ в Административен съд - Хасково. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8. Приема за сведение жалбата от Виктор Динев Атанасов - и.ф. административен ръководител - председател на Административен съд - Кърджали против решение на Съдийската колегия на Висшия съдебен съвет по протокол №37/26.09.2017 г. 

Р-9. ОТНОСНО: Жалба от Петър Найденов Вунов - против разпоредбата на чл. 43, ал. 6 от Наредба №1/09.02.2017 г. на Висшия съдебен съвет за конкурсите за магистрати и избор на административни ръководители в органите на съдебната власт. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9. Приема за сведение жалбата от Петър Найденов Вунов - против разпоредбата на чл. 43, ал. 6 от Наредба №1/09.02.2017 г. на Висшия съдебен съвет за конкурсите за магистрати и избор на административни ръководители в органите на съдебната власт. 

Р-10. ОТНОСНО: Жалба от Красимира Керанова Иванова -  административен ръководител - председател на Административен съд - Добрич срещу решение на Пленума на Висшия съдебен съвет от 28.09.2017 г. по т. 41.3 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10. Приема за сведение жалбата от Красимира Керанова Иванова -  административен ръководител - председател на Административен съд - Добрич срещу решение на Пленума на Висшия съдебен съвет от 28.09.2017 г. по т. 41.3. 

Р-11. ОТНОСНО: Решение на КАК-СК по т. Р-11 от протокол №41/29.09.2017 г. във връзка с решение на Съдийската колегия на Висшия съдебен съвет по т. 15 от протокол №35/19.09.2017 г. за възлагане подготовката на проект по отношение на критериите и вътрешни правила при упражняване предоставената оперативна самостоятелност на кадровия орган по приложението на чл. 234 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. Сформира работна група в състав Виолета Главинова, Бонка Янкова, Вероника Имова, Деспина Георгиева и Иван Стойчев. 

11.2. Възлага на работната група да подготви проект по отношение на критериите и вътрешни правила при упражняване предоставената оперативна самостоятелност на кадровия орган по приложението на чл. 234 от ЗСВ. 

ПРЕРАЗПРЕДЕЛЯНЕ НА ПРЕПИСКИ 
по открити процедури за атестиране и определяне на нови състави, 
на основание чл. 56 от Наредба №2/23.02.2017 г. 

С-1. ОТНОСНО: Решение на КАК-СК по протокол №29/26.06.2017 г., т. С-19, относно предложение от административния ръководител - председател на Окръжен съд - Пловдив за периодично атестиране на Пламен Петров Чакалов - съдия в Окръжен съд - Пловдив, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Преразпределя преписката и на основание чл. 56 от Наредбата възлага на г-жа Анелия Маркова - докладчик, г-жа Любка Андонова и г-жа Деспина Георгиева - членове на атестационния състав, да извършат проверка на дейността на Пламен Петров Чакалов - съдия в Окръжен съд - Пловдив, с ранг „съдия във ВКС и ВАС”. 

1.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

1.3. Насрочва разглеждането на преписката за заседанието на Комисията по атестирането и конкурсите към Съдийската колегия на ВСС за 16.10.2017 г. с оглед обсъждане на приложимостта в конкретния случай на решение на Пленума на ВСС от протокол №27/14.09.20017 г., т. 17 относно приложението §206, ал. 3 от ПЗР на ЗИД ЗСВ (обн., ДВ, бр. 62/09.08.2016 г.)

С-2. ОТНОСНО: Решение на КАК-СК по протокол №29/26.06.2017 г., т. С-13, относно предложение от административния ръководител - председател на Софийски градски съд за периодично атестиране Николай Димитров Димов - съдия в Софийски градски съд, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. Преразпределя преписката и на основание чл. 56 от Наредбата възлага на г-жа Любка Андонова - докладчик, г-жа Деспина Георгиева и г-жа Вяра Камбурова - членове на атестационния състав, да извършат проверка на дейността на Николай Димитров Димов - съдия в Софийски градски съд, с ранг „съдия във ВКС и ВАС”. 

2.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

2.3. Насрочва разглеждането на преписката за заседанието на Комисията по атестирането и конкурсите към Съдийската колегия на ВСС за 16.10.2017 г. с оглед обсъждане на приложимостта в конкретния случай на решение на Пленума на ВСС от протокол №27/14.09.20017 г., т. 17 относно приложението §206, ал. 3 от ПЗР на ЗИД ЗСВ (обн., ДВ, бр. 62/09.08.2016 г.)

С-3. ОТНОСНО: Решение на КАК-СК по протокол №31/07.07.2017 г., т. С-3, относно предложение от административния ръководител - председател на Софийски градски съд за периодично атестиране на Велина Светлозарова Пейчинова - Ташева - съдия в Софийски градски съд, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. Преразпределя преписката и на основание чл. 56 от Наредбата възлага на г-жа Вяра Камбурова - докладчик, г-жа Деспина Георгиева и г-жа Анелия Маркова - членове на атестационния състав, да извършат проверка на дейността на Велина Светлозарова Пейчинова - Ташева - съдия в Софийски градски съд, с ранг „съдия във ВКС и ВАС“. 

3.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-4. ОТНОСНО: Решение на КАК-СК по протокол №26/12.06.2017 г., т. С-13, относно предложение от административния ръководител - председател на Софийски градски съд за придобиване статут на несменяемост на Елена Евгениева Маврова - съдия в Софийски градски съд, с ранг „съдия в АС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Преразпределя преписката и на основание чл. 56 от Наредбата възлага на г-жа Любка Андонова - докладчик, г-жа Олга Керелска и г-жа Деспина Георгиева - членове на атестационния състав, да извършат проверка на дейността на Елена Евгениева Маврова - съдия в Софийски градски съд, с ранг „съдия в АС“. 

4.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-5. ОТНОСНО: Решение на КАК-СК по протокол №29/26.06.2017 г., т. С-7, относно предложение от административния ръководител - председател на Окръжен съд - Пловдив за периодично атестиране на Светлана Иванова Изева - съдия в Окръжен съд - Пловдив, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. Преразпределя преписката и на основание чл. 56 от Наредбата възлага на г-жа Анелия Маркова - докладчик, г-жа Любка Андонова и г-жа Вяра Камбурова - членове на атестационния състав, да извършат проверка на дейността на Светлана Иванова Изева - съдия в Окръжен съд - Пловдив, с ранг „съдия във ВКС и ВАС”. 

5.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

5.3. Насрочва разглеждането на преписката за заседанието на Комисията по атестирането и конкурсите към Съдийската колегия на ВСС за 16.10.2017 г. с оглед обсъждане на приложимостта в конкретния случай на решение на Пленума на ВСС от протокол №27/14.09.20017 г., т. 17 относно приложението §206, ал. 3 от ПЗР на ЗИД ЗСВ (обн., ДВ, бр. 62/09.08.2016 г.)

С-6. ОТНОСНО: Решение на КАК-СК по протокол №29/26.06.2017 г., т. С-11, относно предложение от административния ръководител - председател на Софийски градски съд за периодично атестиране на Галина Георгиева Ташева - Николова - съдия в Софийски градски съд, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. Преразпределя преписката и на основание чл. 56 от Наредбата възлага на г-жа Бонка Дечева - докладчик, г-жа Даниела Марчева и г-жа Деспина Георгиева - членове на атестационния състав, да извършат проверка на дейността на Галина Георгиева Ташева - Николова - съдия в Софийски градски съд, с ранг „съдия във ВКС и ВАС”. 

6.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-7. ОТНОСНО: Решение на КАК-СК по протокол №30/03.07.2017 г., т. С-7, относно предложение от административния ръководител - председател на Районен съд - Карлово за придобиване статут на несменяемост на Владимир Стоянов Иванов - съдия в Районен съд - Карлово. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. Преразпределя преписката и на основание чл. 56 от Наредбата възлага на г-жа Вяра Камбурова - докладчик, г-жа Олга Керелска и г-жа Деспина Георгиева - членове на атестационния състав, да извършат проверка на дейността на Владимир Стоянов Иванов - съдия в Районен съд - Карлово. 

7.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-8. ОТНОСНО: Решение на КАК-СК по протокол №15/10.04.2017 г., т. С-14, относно предложение от административния ръководител - председател на Районен съд - Пловдив, за атестиране за придобиване статут на несменяемост на Момчил Александров Найденов - съдия в Районен съд - Пловдив. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Преразпределя преписката и на основание чл. 56 от Наредбата възлага на г-жа Иванка Шкодрова - докладчик, г-жа Вероника Имова и г-жа Бонка Янкова - членове на атестационния състав, да извършат проверка на дейността на Момчил Александров Найденов - съдия в Районен съд - Пловдив. 

8.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-9. ОТНОСНО: Решение на КАК-СК по протокол №29/26.06.2017 г., т. С-14, относно предложение от административния ръководител - председател на Софийски градски съд за периодично атестиране Александра Драгомирова Йорданова - съдия в Софийски градски съд, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Преразпределя преписката и на основание чл. 56 от Наредбата възлага на г-жа Иван Стойчев - докладчик, г-жа Красимир Шекерджиев и г-жа Бонка Янкова - членове на атестационния състав, да извършат проверка на дейността на Александра Драгомирова Йорданова - съдия в Софийски градски съд, с ранг „съдия във ВКС и ВАС”. 

9.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-10. ОТНОСНО: Решение на КАК-СК по протокол №30/03.07.2017 г.,              т. С-9, относно предложение от административния ръководител - председател на Районен съд - Пловдив за придобиване статут на несменяемост на Албена Борисова Дойнова - съдия в Районен съд - Пловдив. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10.1. Преразпределя преписката и на основание чл. 56 от Наредбата възлага на г-жа Вероника Имова - докладчик, г-жа Иванка Шкодрова и г-жа Бонка Янкова - членове на атестационния състав, да извършат проверка на дейността на Албена Борисова Дойнова - съдия в Районен съд - Пловдив. 

10.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-11. ОТНОСНО: Решение на КАК-СК по протокол №32/17.07.2017 г.,              т. С-11, относно предложение от административния ръководител - председател на Апелативен съд - София за предварително атестиране на Тодор Георгиев Тодоров - съдия в Апелативен съд - София, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. Преразпределя преписката и на основание чл. 56 от Наредбата възлага на г-жа Мариана Костова - докладчик, г-жа Бонка Дечева и г-жа Деспина Георгиева - членове на атестационния състав, да извършат проверка на дейността на Тодор Георгиев Тодоров - съдия в Апелативен съд - София, с ранг „съдия в АС”. 

11.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-12. ОТНОСНО: Решение на КАК-СК по протокол №32/17.07.2017 г.,              т. С-12, относно предложение от административния ръководител - председател на Апелативен съд - София за предварително атестиране на Васил Вълчев Христакиев - съдия в Апелативен съд - София, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. Преразпределя преписката и на основание чл. 56 от Наредбата възлага на г-жа Даниела Марчева - докладчик, г-жа Бонка Дечева и г-жа Деспина Георгиева - членове на атестационния състав, да извършат проверка на дейността на Васил Вълчев Христакиев - съдия в Апелативен съд - София, с ранг „съдия в АС”. 

12.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-13. ОТНОСНО: Решение на КАК-СК по протокол №32/17.07.2017 г.,              т. С-15, относно предложение от административния ръководител - председател на Апелативен съд - София за периодично атестиране на Нели Петрова Куцкова - съдия в Апелативен съд - София, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
13ЕШИ: 

13. Насрочва разглеждането на преписката за заседанието на Комисията по атестирането и конкурсите към Съдийската колегия на ВСС за 16.10.2017 г. с оглед обсъждане на приложимостта в конкретния случай на решение на Пленума на ВСС от протокол №27/14.09.20017 г., т. 17 относно приложението §206, ал. 3 от ПЗР на ЗИД ЗСВ (обн., ДВ, бр. 62/09.08.2016 г.)

С-14. ОТНОСНО: Решение на КАК-СК по протокол №30/03.07.2017 г.,              т. С-8, относно предложение от административния ръководител - председател на Окръжен съд - Враца за придобиване статут на несменяемост на Димитър Василев Мирчев - съдия в Окръжен съд - Враца, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

14.1. Преразпределя преписката и на основание чл. 56 от Наредбата възлага на г-жа Анелия Маркова - докладчик, г-жа Мариана Костова и г-жа Даниела Марчева - членове на атестационния състав, да извършат проверка на дейността на Димитър Василев Мирчев - съдия в Окръжен съд - Враца, с ранг „съдия в ОС“. 

14.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-15. ОТНОСНО: Решение на КАК-СК по протокол №25/05.06.2017 г.,              т. С-9, относно Предложение от административния ръководител - председател на Районен съд - Перник за придобиване статут на несменяемост на Гергана Иванова Кратункова - Димитрова - съдия в Районен съд - Перник, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

15.1. Преразпределя преписката и на основание чл. 56 от Наредбата възлага на г-жа Вяра Камбурова - докладчик, г-жа Деспина Георгиева и г-жа Бонка Дечева - членове на атестационния състав, да извършат проверка на дейността на Гергана Иванова Кратункова - Димитрова - съдия в Районен съд - Перник, с ранг „съдия в ОС”. 

15.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-16. ОТНОСНО: Решение на КАК-СК по протокол №29/26.06.2017 г.,              т. С-15, относно предложение от административния ръководител - председател на Районен съд - Оряхово за придобиване статут на несменяемост на Николинка Лазарова Крумова - съдия в Районен съд - Оряхово. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

16.1. Преразпределя преписката и на основание чл. 56 от Наредбата възлага на г-жа Иванка Шкодрова - докладчик, г-жа Бонка Янкова и г-жа Деспина Георгиева - членове на атестационния състав, да извършат проверка на дейността на Николинка Лазарова Крумова - съдия в Районен съд - Оряхово. 

16.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-17. ОТНОСНО: Решение на КАК-СК по протокол №29/26.06.2017 г.,              т. С-19, относно предложение от Мая Йосифова Кирчева - съдия в  Районен съд - Луковит за придобиване статут на несменяемост. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

17.1. Преразпределя преписката и на основание чл. 56 от Наредбата възлага на г-жа Бонка Янкова - докладчик, г-жа Деспина Георгиева и г-н Красимир Шекерджиев - членове на атестационния състав, да извършат проверка на дейността на Мая Йосифова Кирчева - съдия в  Районен съд - Луковит. 

17.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-18. ОТНОСНО: Решение на КАК-СК по протокол №29/26.06.2017 г.,              т. С-6, относно предложение от административния ръководител - председател на Окръжен съд - Пловдив за периодично атестиране на Грета Илиева Чакалова - съдия в Окръжен съд - Пловдив, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

18.1. Преразпределя преписката и на основание чл. 56 от Наредбата възлага на г-жа Деспина Георгиева - докладчик, г-жа Вяра Камбурова и г-жа Олга Керелска - членове на атестационния състав, да извършат проверка на дейността на Грета Илиева Чакалова - съдия в Окръжен съд - Пловдив, с ранг „съдия във ВКС и ВАС”. 

18.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

18.3. Насрочва разглеждането на преписката за заседанието на Комисията по атестирането и конкурсите към Съдийската колегия на ВСС за 16.10.2017 г. с оглед обсъждане на приложимостта в конкретния случай на решение на Пленума на ВСС от протокол №27/14.09.20017 г., т. 17 относно приложението §206, ал. 3 от ПЗР на ЗИД ЗСВ (обн., ДВ, бр. 62/09.08.2016 г.)

С-19. ОТНОСНО: Решение на КАК-СК по протокол №29/26.06.2017 г.,              т. С-10, относно предложение от административния ръководител - председател на Софийски градски съд за периодично атестиране на Виолета Иванова Йовчева - съдия в Софийски градски съд, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

19.1. Преразпределя преписката и на основание чл. 56 от Наредбата възлага на г-жа Мариана Костова - докладчик, г-жа Любка Андонова и г-жа Анелия Маркова - членове на атестационния състав, да извършат проверка на дейността на Виолета Иванова Йовчева - съдия в Софийски градски съд, с ранг „съдия в АС”. 

19.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-20. ОТНОСНО: Решение на КАК-СК по протокол №32/17.07.2017 г.,              т. С-14, относно Предложение от административния ръководител - председател на Апелативен съд - София за периодично атестиране на Анелия Драганова Цанова - съдия в Апелативен съд - София, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

20.1. Преразпределя преписката и на основание чл. 56 от Наредбата възлага на г-жа Мариана Костова - докладчик, г-жа Бонка Дечева и г-жа Любка Андонова - членове на атестационния състав, да извършат проверка на дейността на Анелия Драганова Цанова - съдия в Апелативен съд - София, с ранг „съдия във ВКС и ВАС”. 

20.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

20.3. Насрочва разглеждането на преписката за заседанието на Комисията по атестирането и конкурсите към Съдийската колегия на ВСС за 16.10.2017 г. с оглед обсъждане на приложимостта в конкретния случай на решение на Пленума на ВСС от протокол №27/14.09.20017 г., т. 17 относно приложението §206, ал. 3 от ПЗР на ЗИД ЗСВ (обн., ДВ, бр. 62/09.08.2016 г.)

ПОЛУЧЕНА ЧАСТ ХІІ НА ЕФ

С-21. ОТНОСНО: Предложение от административния ръководител - председател на Апелативен съд - Пловдив за периодично атестиране на Елеонора Петрова Серафимова - административен ръководител - председател на Окръжен съд - Пазарджик, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

21.1. Предлага на Съдийската колегия, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) ДА ПРОВЕДЕ периодично атестиране на Елеонора Петрова Серафимова - административен ръководител - председател на Окръжен съд - Пазарджик, с ранг „съдия във ВКС и ВАС”.  

21.2. Предлага на Съдийската колегия, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Елеонора Петрова Серафимова - административен ръководител - председател на Окръжен съд - Пазарджик, с ранг „съдия във ВКС и ВАС”. 

21.3.  Внася предложението в заседанието на Съдийската колегия, насрочен на 17.10.2017 г., за разглеждане и произнасяне. 

С-22. ОТНОСНО: Предложение от административния ръководител - председател на Окръжен съд - Пазарджик за периодично атестиране на Албена Георгиева Палова - съдия в Окръжен съд - Пазарджик, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

22.1. Предлага на Съдийската колегия, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) ДА ПРОВЕДЕ периодично атестиране на Албена Георгиева Палова - съдия в Окръжен съд - Пазарджик, с ранг „съдия във ВКС и ВАС”.  

22.2. Предлага на Съдийската колегия, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Албена Георгиева Палова - съдия в Окръжен съд - Пазарджик, с ранг „съдия във ВКС и ВАС”. 

22.3.  Внася предложението в заседанието на Съдийската колегия, насрочен на 17.10.2017 г., за разглеждане и произнасяне. 

С-23. ОТНОСНО: Предложение от административния ръководител - председател на Административен съд София-град за периодично атестиране на Боряна Руменова Бороджиева - съдия в Административен съд София-град, с ранг „съдия във ВКС и ВАС”. 
 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

23.1. Предлага на Съдийската колегия, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) ДА ПРОВЕДЕ периодично атестиране на Боряна Руменова Бороджиева - съдия в Административен съд София-град, с ранг „съдия във ВКС и ВАС”.  

23.2. Предлага на Съдийската колегия, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Боряна Руменова Бороджиева - съдия в Административен съд София-град, с ранг „съдия във ВКС и ВАС”. 

23.3.  Внася предложението в заседанието на Съдийската колегия, насрочен на 17.10.2017 г., за разглеждане и произнасяне. 

ПОЛУЧЕНА ЧАСТ Х НА ЕФ ПО НОВИЯ РЕД

С-24. ОТНОСНО: Предложение от административния ръководител - председател на Районен съд - Пловдив за придобиване статут на несменяемост на Николай Захариев Петров - съдия в Районен съд - Пловдив, с ранг „съдия в ОС“. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

24. Отлага разглеждането на т. С-24 от настоящия дневен ред до получаване на доклада на ИВСС от проверките по чл. 175з от ЗСВ. 

С-25. ОТНОСНО: Предложение от административния ръководител - председател на Военноапелативен съд за периодично атестиране на полковник Свилен Русев Александров - административен ръководител - председател на Софийски военен съд, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

25.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 3 от ЗСВ, да проведе периодично атестиране на полковник Свилен Русев Александров - административен ръководител - председател на Софийски военен съд, с ранг „съдия във ВКС и ВАС”.   

25.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на полковник Свилен Русев Александров - административен ръководител - председател на Софийски военен съд, с ранг „съдия във ВКС и ВАС”.  

25.3.  Внася предложението в заседанието на Съдийската колегия, насрочен на 17.10.2017 г., за разглеждане и произнасяне. 

ДОПЪЛНИТЕЛНИ ТОЧКИ

Р-12. ОТНОСНО: Възражение от административния ръководител - председател на Районен съд - Гоце Делчев срещу решение на Съдийската колегия на Висшия съдебен съвет по протокол № 37/26.09.2017 г., т. 26.1.4, с което е открита процедура за преназначаване, по реда на чл. 194, ал. 1 от ЗСВ, на магистрат от Районен съд - Гоце Делчев в Софийски районен съд.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОСТАВИ БЕЗ РАЗГЛЕЖДАНЕ възражението от административния ръководител-председател на Районен съд – Гоце Делчев срещу решение на Съдийската колегия на Висшия съдебен съвет по протокол №37/26.09.2017 г., т. 26.1.4.

Мотиви: С решение по пр. №39/04.10.2017 г. Съдийската колегия на ВСС преназначи на основание чл. 194, ал. 1 от ЗСВ 6 магистрати от ниско натоварени районни съдилища в Софийски районен съд – гражданско отделение, с което приключи откритата за цялата страна процедура за оптимизиране на щатната численост чрез института на чл. 194 от ЗСВ в районните съдилища. В така приключилата процедура от Районен съд – Гоце Делчев е преназначен единствения магистрат подал заявление за участие - съдия  Мария Василева Карагьозова е преместена на основание чл. 194, ал. 1 от ЗСВ в Софийски районен съд. 
Комисията по атестирането и конкурсите като констатира, че процедурата по чл. 194, ал. 1 от ЗСВ е приключила с преназначаването на подалия молба магистрат, счита че възражението на административния ръководител – председател на Районен съд – Гоце Делчев се явява недопустимо и като такова следва да бъде оставено без разглеждане.

12.2.  Внася предложението в заседанието на Съдийската колегия, насрочено на 17.10.2017 г., за разглеждане и произнасяне. 

Р-13. ОТНОСНО: Предложение от председателя на Върховния касационен съд за определяне на Красимир Атанасов Машев – съдия в Апелативен  съд – София, с ранг „съдия във ВКС и ВАС“ за изпълняващ функциите „административен ръководител – председател“ на Софийски градски съд. 

С 11 гласа „За“ и 4 гласа „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13.1. ВНАСЯ заявлението на Красимир Атанасов Машев – съдия в Софийски апелативен съд за назначаване за временно изпълняващ длъжността „административен ръководител – председател“ на Софийски градски съд, в заседанието на Съдийската колегия, насрочено на 10.10.2017 г., за разглеждане и произнасяне. 

Мотиви: В разпоредбата на чл. 175, ал. 4 от ЗСВ са разписани правомощията на Съдийската колегия на ВСС в случаите на прекратяване на мандата на административен ръководител да определя заместник, който да изпълнява тези функции до встъпване в длъжност на нов административен ръководител.
По отношение обаче редът за определянето на магистрати за изпълняващи функциите административни ръководители на органите на съдебната власт липсва изрична правна уредба в Закона за съдебната власт. За преодоляването  на такава празнота Законът за нормативните актове в чл. 46, ал. 2 предвижда по отношение на неуредените в закона случаи да се прилагат разпоредбите, които се отнасят до подобни случаи, ако това отговаря на целта на закона. Налице е случай на непълнота в материалноправната уредба, която може да се преодолее като се приложи най-близката правна уредба.
Такава разпоредба в ЗСВ, която урежда сходни случаи, е чл. 169, ал. 3 от ЗСВ, която изброява в правомощията на кои органи е да издигат предложения за административни ръководители. Изброяването е изчерпателно, като това са общото събрание на съдиите от съответния съд, министърът на правосъдието и самият кандидат за заемане на длъжността.  
Чл. 38, ал. 1, т. 3 предвижда Комисията по атестирането и конкурсите да предлага проекти  на Съдийската колегия на ВСС за назначаване и освобождаване на административните ръководители /с изключение на ВКС и ВАС/ на съдилищата и на заместници на административните ръководители. Следователно въпросът за определяне на изпълняващ функциите административен ръководител – председател на Софийски градски съд е от компетенцията на КАК. Чл. 38, ал. 2 от ЗСВ урежда кой може да прави предложенията пред КАК във връзка с осъществяване на правомощията й по ал. 1, т. 3, като изрично е записано, че такива предложения се правят от заинтересования съдия и от съответния административен ръководител.

След проведено обсъждане и гласуване и при резултат 5 гласа „за” и 11 гласа „против” РЕШЕНИЕ НЕ БЕ ВЗЕТО по отношение предложението за втори диспозитив със следното съдържание: 

13.2.  Предлага на Съдийската колегия на ВСС  да остави без разглеждане предложението на Лозан Панов – председател на ВКС за определяне на Красимир Машев – съдия в АС – София за и.ф. административен ръководител – председател на СГС като недопустимо по смисъла на закона.

С-26. ОТНОСНО: Решение на КАК-СК по протокол № 29/26.06.2017 г.,              т. С-17, относно предложение от административния ръководител - председател на Районен съд - Кюстендил за придобиване статут на несменяемост на Елисавета Георгиева Деянчева - съдия в Районен съд - Кюстендил, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

26.1. Преразпределя преписката и на основание чл. 56 от Наредбата възлага на г-жа Бонка Янкова - докладчик, г-жа Анелия Маркова и г-жа Деспина Георгиева - членове на атестационния състав, да извършат проверка на дейността на Елисавета Георгиева Деянчева - съдия в Районен съд - Кюстендил, с ранг „съдия в ОС”.

26.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

БОНКА ДЕЧЕВА (п)